
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 530 

1 Ιουνίου 1998 


ΠΕΡΙ ΕΧΟΜ ΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναπροσαρμογή των χρηματικών ποσών (παραβο¬ 
λών) που καταβάλλονται από τους υποψηφίους νο¬ 
μάρχες και νομαρχιακούς συμβούλους. 1 

Αναπροσαρμογή των χρηματικών ποσω\Γ(παραβο¬ 
λών) που καταβάλλονται από τους υποψηφίους δη¬ 
μάρχους, δημοτικούς συμβούλους, προέδρους 

κοινοτήτων και κοινοτικούς συμβούλους.V 2 

Επίπεδα γλωσσομάθειας και επάρκειας της ελληνικής 

γλώσσας. 3 

Φορείς χορήγησης πιστοποιητικών ελληνομάθειας - 

διαδικασίας πιστοποίησης. 4 

Συμπλήρωση της Γ.Υ. 441/20.1.1998 (ΦΕΚ τ.Β 

37/27.1.1998) Κοινής Υπουργικής Απόφασης. 5 

Κανονισμός για τη Χορηγηση, τροποποίηση, ανανέω¬ 
ση, αναστολή και ανάκληση της έγκρισης Ραδιο¬ 
συχνοτήτων. 6 

Αρση υπαγωγής προσωπικού Κοινότητας Χίνκας Ν. 
Ιωαννίνων από τις διατάξεις του Β' μέρους του Ν. 
1188/81 και υπαγωγή αυτού στις διατάξεις του Α' 

μέρους του ίδιου Νόμου. 7 

Διορθώσεις Σφαλμάτων 

Διορθώσεις σφαλμάτων στις αποφάσεις του Υπουργού 
Εθνικής Παιδείας και Θρησκευμάτων Β1 /138/- 
27.2.1998, Β1/139/27.2.1998 και Β1/140/27.2.1998 ... 8 
Διόρθωση σφάλματος στην ΥΠΠΟ/ΑΡΧ/Β1 /Φ32/24345/- 

593/2.7.1996 Απόφαση Υπουργού Πολιτισμού. 9 

Διόρθωση σφάλματος στην 120/97 απόφαση Νομαρ¬ 
χιακού Συμβουλίου Δυτικής Αττικής.. 10 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 11693 (1) 

Αναπροσαρμογή των χρηματικών ποσών (παραβολών) 
που καταβάλλονται από τους υποψηφίους νομάρχες 
και νομαρχιακούς συμβούλους. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 23 του Π. Δ/τος 
30/96 (ΦΕΚ Α' 21). 


2. Τις διατάξεις του άρθρου 31 του Ν. 1473/1984 όπως 
συμπληρώθηκαν με τις διατάξεις του άρθρου 42 του Ν. 
2214/94 που παρέχουν την ευχέρεια στον Υπουργό Οικο¬ 
νομικών, σε συνεργασία με τον κατά περίπτωση αρμόδιο 
Υπουργό να αναπροσαρμόζει τα παράβολα που εισπράτ- 
τονται υπέρ του Δημοσίου. 

3. Την απόφαση του Πρωθυπουργού και του Υπουργού 
Οικονομικών 1107147/1239/00064/4.10.1996 (ΦΕΚ 922 Β) 
με την οποία μεταβιβάζονται αρμοδιότητες του Υπουργού 
Οικονομικών στους Υφυπουργούς Οικονομικών. 

4. Τις διατάξεις του άρθρου 29 Ατού Ν. 1558/1985 (ΦΕΚ Α 
137) όπως προστέθηκε με το άρθρο 27 του Ν. 2081/1992 
(ΦΕΚΑ154) καιτροποποιήθηκεμετοάρθρο 1 παράγραφος 
2α του Ν. 2469/1997 (ΦΕΚ Α 38) και τη διαπίστωση ότι από 
τις διατάξεις της απόφασης αυπίς δεν προκαλείται δαπάνη 
σε βάρος του κρατικού προϋπολογισμού, αποφασίζουμε: 

Αναπροσαρμόζουμε τα χρηματικά ποσά (παράβολα) που 
αναφέρονται επην περίπτωση γτης παραγράφου 3του άρ¬ 
θρου 23 του Κώδικα Νομαρχιακής Αυτοδιοίκησης (Π. 
Δ/γμα 30/96) η καταβολή των οποίων είναι απαραίτητη για 
την ανακήρυξη κάθε υποψηφίου νομάρχη και νομαρχιακού 
συμβούλου, από δραχμές 25.000 σε δραχμές 35.000 για 
κάθε υποψήφιο νομάρχη και νομαρχιακό σύμβουλο. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαίου 1998 
οι υπουργοί 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΥΦΥΠΟΥΡΓΟΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α ΠΑΠΑΔΟΠΟΥΛΟΓ ν. ΧΡΙΓΤΟΔΟΥΛΑΚΗΣ 

- ... - 

Αριθ. 9118 (2) 

Αναπροσαρμογή των χρηματικών πασών (παραβολών) 

που καταβάλλονται από τους υποψηφίους δημάρ¬ 
χους, δημοτικούς συμβούλους, προέδρους κοινοτή¬ 
των και κοινοτικούς συμβούλους. 

ΟΙ ΥΠΟΥΡΓΟ! 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 55 του Π. Δ/τος 
410/95 (ΦΕΚ Α' 231). 

2. Τις διατάξεις του άρθρου 31 του Ν. 1473/1984 όπως 
συμπληρώθηκαν με τις διατάξεις του άρθρου 42 του Ν. 
2214/94 που παρέχουν την ευχέρεια στον Υπουργό Οικο¬ 
νομικών, σε συνεργασία με τον κατά περίπτωση αρμόδιο 
Υπουργό να αναπροσαρμόζει τα παράβολα που εισπράτ- 
τονται υπέρ του Δημοσίου. 

3. Την απόφαση του Πρωθυπουργού και του Υπουργού 
Οικονομικών 1107147/1239/00064/4.10.1996 (ΦΕΚ922 Β) 
με την οποία μεταβιβάζονται αρμοδιότητες του Υπουργού 
Οικονομικών στους Υφυπουργούς Οικονομικών. 

4. Τις διατάξεις του άρθρου 29Α του Ν. 1558/1985 (ΦΕΚΑ 
137) όπως προστέθηκε με το άρθρο 27 του Ν. 2081/1992 
(ΦΕΚΑ 154) καιτροποποιήθηκε μετοάρθρο 1 παράγραφος 
2α το υ Ν. 2469/1997 (ΦΕ Κ Α 38) και τη διαπίστωση ότι από 
τις διατάξεις της απόφασης αυτής δενπροκαλείται δαπάνη 
σε βάροςτου κρατικού προϋπολογισμού, αποφασίζουμε: 

Αναπροσαρμόζουμε τα χρηματικά ποσά (παράβολα) 
που αναφέρονται στην περίπτωση γ της παραγράφου 3 
του άρθρου 55 του Δημοτικού και Κοινοτικού Κώδικα (Π. 
Δ/γμα 410/95) όπως αναπροσαρμόσθηκαν με την 
1212/10.1.1994 Κ.Υ.Α. Υπουργού Εσωτερικών και 
Υφυπουργού Οικονομικών, και των οποίων η καταβολή εί¬ 
ναι απαραίτητη για την ανακήρυξη κάθε υποψηφίου δη¬ 
μάρχου, δημοτικού συμβούλου, προέδρου κοινότητας 
και κοινοτικού συμβούλου ως εξής: 

α) Από δραχμές 10.000 σε δραχμές 20.000 για κάθε υ¬ 
ποψήφιο δήμαρχο. 

β) Από 5.000 σε δραχμές 10.000 για κάθε υποψήφιο δη¬ 
μοτικό σύμβουλο. 

γ) Από δραχμές 5.000 σε δραχμές 10,000 για κάθε υπο¬ 
ψήφιο πρόεδρο κοινότητας. 

δ) Από δραχμές 2.000 σε δραχμές 5.000 για κάθε υπο¬ 
ψήφιο κοινοτικό σύμβουλο. 

Για τις κοινότητες που έχουν έως χιλίους κατοίκους δεν 
γίνεται χρηματική κατάθεση. 

Τα ανωτέρω ποσά θα εισπράττονται από τα Δημόσια 
Ταμεία υπό μορφή παραβολών. 

Η απόφαση αυτή ισχύει από τη δημασιεύσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαΐου 1998 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ Ν. ΧΡΙΣΤΟΔΟΥΛΑΚΗΣ 

-♦- 

Αριθ. Β7/256 (3) 

Επίπεδα γλωσσομάθειας και επάρκειας της ελληνικής 
γλώσσας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 26 παρ. 1 του Ν. 2083/92 (Α' 
159) και 10, παρ. 2του Ν. 2413/1996 (Α' 124) και 

2. Το γεγονός ότι από την εφαρμογή της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του Κέντρου 
Ελληνικής Γλώσσας (άρθρο 29 Α του Ν. 1558/1985 όπως 
το άρθρο αυτό προσετέθη με το άρθρο 27 του Ν. 
2081/1992 Α 154 και τροποποιήθηκε με το άρθρο 1 παρ. 2 
(α) του Ν. 2469/1997 - Α'38), αποφασίζουμε: 


I. Τα επίπεδα γλωσσομάθειας και επάρκειας της ελληνι¬ 
κής γλώσσας που προσδιόρισε το Διοικητικού Συμβούλιο 
του Κέντρου Ελληνικής Γλώσσας στην 29/13.1.1997 συ¬ 
νεδρίασή του, έχουν ως εξής: 

«α) Σε ομογενείς και αλλογενείς, οι οποίοι παρακολου¬ 
θούν, ή έχουν παρακολουθήσει, προγράμματα ή μαθήμα¬ 
τα της ελληνικής γλώσσας, εκτός του οργανωμένου ελ¬ 
ληνικού εκπαιδευτικού συστήματος τόσο στην Ελλάδα ό¬ 
σο και στο εξωτερικό, και οι οποίοι συμμετέχουν με 
επιτυχία στις διενεργούμενες υπό την ευθύνη του 
Κέντρου Ελληνικής Γλώσσας εξετάσεις ή απαλλάσσονται 
από αυτές, χορηγείται πιστοποιητικό ελληνομάθειας, το 
οποίο αντικατοπτρίζει τη δυνατότητά τους να χειρίζονται 
στην ελληνική γλώσσα και ναανταποκρίνονται γραπτέι και 
προφορικά σε ποικιλία καθημερινών πρακτικών και επαγ¬ 
γελματικών καταστάσεων σε διάφορα επίπεδα. 

β) Τα επίπεδα γλωσσομάθειας ορίζονται σε τέσσερα (4) 
με αύξοντα αριθμό δυσκολίας, συμβολίζονται δε με τα 
τέσσερα πρώτα κεφαλαία γράμματατης ελληνικής αλφα¬ 
βήτου ήτοι Α. Β, Γ και Δ. Οι γλωσσικές δεξιότητες, στις ο¬ 
ποίες εξετάζονται οι υποψήφιοι, αφορούν την κατανόηση 
του γραπτού κάι προφορικού λόγου και την παραγωγή 
γραπτού και προφορικού λόγου, Στις εξετάσεις συμμετέ¬ 
χουν, ύστερααπό αίτησή τους, ομογενείς και αλλογενείς, 
ηλικίας μεγαλύτερης των δεκατεσσάρων (14) ετών, οι ο¬ 
ποίοι έχουν τις απαιτούμενες για κάθε επίπεδο γνώσεις, 
όπως περιγράφονται στη συνέχεια: 

ί) Για το Α επίπεδο απαιτείται οι υποψήφιοι να είναι σε 
θέση να κατανοούν το γενικό πλαίσιο μιας συνομιλίας με¬ 
ταξύ δύο φυσικών ομιλητών, ή ενός απλού κειμένου με 
γνωστά καθημερινά θέματα, διάφορες ανακοινώσεις 
στον τύπο, στο ραδιόφωνο, στην τηλεόραση ή σε δημόσι¬ 
ους χώρους, να είναι σε θέση να επικοινωνούν, να ανταλ¬ 
λάσσουν βασικές πληροφορίες και να γράφουν σύντομα, 
απλά κείμενα. 

ϋ) Γ ια το Β' επίπεδο απαιτείται οι υποψήφιοι να είναι σε 
θέση, εκτός από όσα περιγράφονται για το Α' επίπεδο, να 
κατανοούν και κάποιες ουσιαστικές λεπτομβρεις ορισμέ¬ 
νων θεμάτων όπως αγγελίες εφημερίδων, οδηγίες χρή¬ 
σης συσκευών, προσωπικές επιστολές, μηνύματα, αντα¬ 
ποκρίσεις, σχόλια, να επικοινωνούν αποτελεσματικά σε 
μία περιορισμένη ποικιλία καταστάσεων, να εκφράζουν 
με απλό τρόπο προσωπικές απόψεις και να συνθέτουν σύ¬ 
ντομα κείμενα με σκοπό τη μετάδοση πληροφοριών για 
μία περιορισμένη ποικιλία θεμάτων. 

ίϋ) Για το Γ επίπεδο απαιτείται οι υποψήφιοι να είναι σε 
θέση να κατανοούν και να αντλούν σαφείς πληροφορίες 
και ιδέες που παρουσιάζονται σε συνομιλία μεταξύ τριών 
ή τεσσάρων ομιλητών ή σε κείμενα που προέχονται από ε- 
φημερίδες, περιοδικά, κανονισμούς και επίσημα έγγρα¬ 
φα. Επίσης οι υποψήφιοι πρέπει να είναι σε θέση να συμ¬ 
μετέχουν και να ανταποκρίνονται αποτελεσματικά στις α¬ 
νάγκες ενός φιλικού ή επίσημου λόγου, σε μία συνομιλία, 
να εκφράζουν προσωπικές απόψεις και εμπειρίες με σα¬ 
φήνεια και ακρίβεια και να δίνουν τις απαιτούμενες λε¬ 
πτομερείς πληροφορίες. 

ίν) Γ ια το Δ' επίπεδο απαιτείται οι υποψήφιοι να είναι σε 
θέση να κατανοούν συζητήσεις για διάφορα θέματα, πι¬ 
θανόν άγνωστα σ’ αυτούς, στις οποίες συμμετέχουν πολ¬ 
λοί ομιλητές, να εκμαιεύουν πληροφορίες, να αντιλαμβά¬ 
νονται μη ρητά εκπεφρασμένες δηλώσεις στο γραπτό και 
στον προφορικό λόγο και να προσδιορίζουν τον στόχο 
των διαφορετικών τύπων γραπτών κειμένων. Επίσης πρέ- 

πει να είναι σε θέση να εκφράζουν αποτελεσματικά ιδέες, 
που αντλούνται από προσωπικές και επαγγελματικές ε¬ 
μπειρίες, με υψηλού βαθμού ευχέρεια και ακρίβεια λεξι¬ 
λογίου σε ένα ευρύτερο φάσμα θεμάτων». 

Η απόφαση αυτή να δημοαιευθεί στην Εφημερίδα της 
Κυβερνήσεως. 

Αθήνα, ΙΘΜάί'ου 1998 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

Αριθ. Β7/255 (4) 

Φορείς χορήγησης πιστοποιητικών ελληνομάθειας - δια¬ 
δικασίας πιστοποίησης. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου ΙΟπαρ. 3του Ν. 2413/1996 
«Η ελληνική παιδεία στο εξωτερικό, η διαπολιτισμική εκ¬ 
παίδευση και άλλες διατάξεις» {Α' 124). 

2. Την απόφαση του Διοικητικού Συμβουλίου του 
Κέντρου Ελληνικής Γλώσσας για τα επίπεδα γλωσσομά¬ 
θειας, καθώς και τις απόψεις που διετύπωσε για Θέματα 
που ρυθμίζονται με την παρούσα απόφαση (συνεδρίαση 
29η/13.1.1997) και 

3. Το γεγονός ότι από την εφαρμογή της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού και ότι οι δαπάνες λειτουργίας των εξετα¬ 
στικών κέντρων και διεξαγωγής των εξετάσεων καλύπτο¬ 
νται από τα εξέταστρα που καταβάλλουν οι 
συμμετέχοντες στις εξετάσεις (άρθρο 29Α του Ν, 
1558/1985, όπωςτο άρθρο αυτό προσετέθη με το άρθρο 
27 του Ν. 2081/1992/Α' 154 και τροποποιήθηκε με το άρ¬ 
θρο 1 παρ. 2 (β) του Ν. 2469/1997/Α" 38), αποφασίζουμε: 

Άρθρο 1 

Φορείς χορήγησης πιστοποιητικών ελληνομάθειας 

1. Ορίζουμε το Κέντρο Ελληνικής Γλώσσας (Κ.Ε.Γ.) ως 
τον επίσημο φορέα χορήγησης των πιστοποιητικών ελλη- 
νομάθειας. Το Κ.Ε.Γ. επιλέγει και αναθέτει, μετά από κρί¬ 
ση, σε υποφορείς την οργάνωση και λειτουργία εξεταστι¬ 
κών κέντρων στο εσωτερικό και εξωτερικό, την ομαλή διε¬ 
ξαγωγή των εξετάσεων, τη διακίνηση του έντυπου υλικού, 
καθώς επίσης και κάθε άλλη σχετική λεπτομέρεια. 

2. Ως υποφορείς, ορίζονται, με απόφαση του 
Διοικητικού Συμβουλίου του Κ.Ε Γ., ελληνικά πανεπιστη¬ 
μιακά ιδρύματα ή ιδρύματα εποπτευόμενα από το 
Υπουργείο Εθνικής Παιδείας και θρησκευμάτων, τα ο¬ 
ποία προσφέρουν με συστηματικό τρόπο, οργανωμένα 
μαθήματα της ελληνικής ως ξένης/δεύτερης γλώσσας. 

Άρθρο 2 

Διαδικασία πιστοποίησης 

1. Το Κ.Ε.Γ., με την συνδρομή των υποφορέων, οι οποί¬ 
οι ορίζονται, με τη διαδικασία της παρ. 2 του προηγούμε¬ 
νου άρθρου, καταρτίζει κάθε χρόνο και ανακοινώνει στον 
τύπο, και με οποιοδήποτε άλλο πρόσφορο τρόπο, το πρό¬ 
γραμμα πιστοποίησης της ελληνομάθειας. 

2. Στο πρόγραμμα περιλαμβάνονται όλα τα διαδικαστι¬ 
κά στοιχεία που κρίνονται απαραίτητα για την πληρότητά 
του όπως: α) Οι εξεταστικές περίοδοι για κάθε επίπεδο, β) 


ο τρόπος λειτουργίας των εξεταστικών κέντρων, γ) ο υ- 
ποφορέας, ο οποίοςέχειτηνευθύνηλειτουργίαςτουεξε¬ 
ταστικού κέντρου, της διενέργειαςτων εξετάσεων καιτου 
τρόπου διεξαγωγής τους (γραπτά και προφορικά), δ) τα 
αναγκαία δικαιολογητικά και τα εξέταστρα, τα οποία μπο¬ 
ρεί να διαφοροποιούνται για κάθε επίπεδο και για κάθε 
χώρα. 

3. Μέσα στη νόμιμη για κάθε εξεταστική περίοδο προ¬ 
θεσμία, καλούνται οι ομογενείς και αλλοδαποί, οι οποίοι 
ενδιαφέρονται για την απόκτηση πιστοποιητικού ελληνο- 
μάθειας, να υποβάλουν, στο οκείο εξεταστικό κέντρο, έ¬ 
ντυπη αίτηση, η οποία χορηγείται από το Κ.Ε.Γ., μαζί μετά 
οριζόμενα δικαιολογητικά, καταβάλλοντας και το ποσό 
γιατα εξέταστρα. Οι έντυπες αιτήσεις αποστέλλονται α- 
πότοΚ.Ε,Γ.,δια των υποφορέων, στα εγκεκριμένα εξετα¬ 
στικά κέντρα. 

4. Το Κ.Ε.Γ. έχει την ευθύνη του καθορισμού των προ¬ 
διαγραφών της εξεταστέας ύλης για κάθε επίπεδο, την ο¬ 
ποία και γνωστοποιεί, δια του υποφορέα, σε κάθε εξετα¬ 
στικό κέντρο, μαζί με τις αναγκαίες οδηγίες γιατοντρόπο 
διενέργειας των εξετάσεων (γραπτών και προφορικών) 
και τον τρόπο αξιολόγησης και ανακοίνωσης των αποτε¬ 
λεσμάτων . 

5. Σε όσους περαταινουν επιτυχώς τις εξετάσεις χορη¬ 
γείται πιστοποιητικό, το οποίο επέχει θέση κρατικού εγ¬ 
γράφου και αποτελεί ενδεικτικό της ελληνομάθειας σε 
συγκεκριμένο επίπεδο. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 19 Μαΐου 1998 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

-φ- 

Αριθ. Γ.Υ. 3875 (5) 

Συμπλήρωση της Γ.Υ. 441/20.1.1998 (ΦΕΚτ.Β 
37/27.1.1998) Κοινής Υπουργικής Απόφασης. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗ Μ. ΕΡΓΩΝ 
ΠΟΛΙΤΙΣΜΟΥ ΚΑΙ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάξεις της παραγράφου 11 του άρθρου 9 του 
Ν. 2557/1997 (Α' 271) μετις οποίες αντικαστάθηκανοι δια¬ 
τάξεις τηςπαραγρ. 9του άρθρου 75 του Ν. 2121/1993 (Α' 
25) οι οποίες με τη σειρά τους είχαν αντικατασταθεί από 
τις διατάξεις της παραγρ. 8 του άρθρου εικοστού του Ν. 
2196/1994 (Α' 41) ως προς τη λύση και εκκαθάριση του 
Οργανισμού Πολιτιστικής Πρωτεύουσας της Ευρώπης 
"Θεσσαλονίκη 1997" (ΟΠΠΕΘ). 

2. Την υπ’ αριθ. ΓΎ 441/20.1.1998 {ΦΕΚ τ.Β' 
37/21.1.1998) απόφασή μας. 

3. Την υπάρχουσα κατάσταση του ΟΠΠΕΘ ως προς τη 
διοίκηση, οργάνωση, τη λειτουργία του, το προσωπικό 
του, τα εμπράγματα και άλλα δικαιώματάτου επίτων ακι¬ 
νήτων, τις νόμιμες και συμβατικές τους υποχρεώσεις και 
τα νόμιμα και συμβατικά του δικαιώματα όπως διαμορ¬ 
φώθηκαν μέχριτη δημοσίευση της υπ'αριθμ. ΓΎ441/1998 
(ΦΕΚτ Β 37/1998) απόφασή μας, τον εξοπλισμό του και 
την άλλη κινητή του περιουσία. 

4. Το γεγονός ότι ανακύπτει ανάγκη συμπλήρωσής της 
ως άνω απόφασής μας για διευκόλυνση του έργου της εκ¬ 
καθάρισης του ΟΠΠΕΘ. 

5, Το γεγονός ότι από την παρούσα κανονιστική πράξη 
δεν προκύπτει επιβάρυνση του Κρατικού 
Προϋπολογισμού, αποφασίζουμε: 

Η υπ' αριθμόν Γ.Υ. 441/20.1.1998 (ΦΕΚ τ.Β 
37/27.1.1998) απόφασή μας συμπληρώνεται αφότου ί- 
σχυσε ως ακολούθως: 

Για την ολοκλήρωση των εργασιών ανακαίνισης και βελ¬ 
τίωσης της λειτουργικότητας του Αεροσταθμού του 
Κρατικού Αερολιμένα Θεσσαλονίκης -ΜΑΚΕΔΟΝΙΑ» και 
σε εκτέλεση τωντριών Προγραμματικών Συμβάσεων που 
έχουν υπογράφει μεταξύ της Υπηρεσίας Πολιτικής 
Αεροπορίας (ΥΠΑ) καιτου ΟΠΠΕΘ, ο εντεταλμένος εκκα- 
θαριστής του τομέα Διοίκησης και Έργων δικαιούται να 
διακανονίσει τις υποχρεώσεις του ΟΠΠΕΘ με αποφάσεις 
του και να υπογράψει τις αναγκαίες συμβάσεις οι οποίες 
προκύπτουν από την Προγραμματική Σύμβαση της 24ης 
Δεκεμβρίου 1997 μεταξύ ΥΠΑ και ΟΠΠΕΘ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μάίου 1998 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΠΟΛΙΤΙΣΜΟΥ 

ΚΑΙ ΔΗΜΟΣΙΟΝ ΕΡΓΩΝ 

ΚΩΣΤΑΣ ΛΑΛΙΩΤΗΣ ΕΥΑΓΓΕΛΟΣ ΒΕΝΙΖΕΛΟΣ 

ΜΑΚΕΔΟΝΙΑΣ ΘΡΑΚΗΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 62087 (6) 

Κανονισμός για τη Χορήγηση, Τροποποίηση, Ανανέωση, 
Αναστολή και Ανάκληση της Έγκρισης 
Ραδιοσυχνοτήτων. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του στοιχείου Βτης παραγράφου 6 του 
άρθρου τρίτου του Ν.2246/94 (Α 172) «οργάνωση και λει¬ 
τουργία του τομέα τηλεπικοινωνιών». 

2. Τις διατάξεις του Νόμου 1843/89 (Α'96) «κύρωση τε¬ 
λικών πράξεων της Παγκόσμιας Διοικητικής Διάσκεψης 
Ραδιοεπικοινωνιών (Γενεύη 1979)». 

3. Την κοινή υπουργική απόφαση 21229/83 (Β/550) των 
Υπουργών Εθνικής Αμυνας και Μεταφορών και 
Επικοινωνιών «Κύρωση Εθνικού Κανονισμού Κατανομής 
Ζωνών Συχνοτήτων». 

4. Το γεγονός ότι από την εφαρμογή της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Εγκρίνουμε κανονισμό για τη χορήγηση, την τροποποί¬ 
ηση, την ανανέωση, την αναστολή και ανάκληση έγκρισης 
ραδιοσυχνοτήτων, οι επί μέρους διατάξεις του οποίου έ¬ 
χουν ως ακολούθως: 

ΑΡΘΡΟ 1 
Σκοπός 

Σκοπός του παρόντος κανονισμού είναι ο καθορισμός 
των προϋποθέσεων και των διαδικασιών που προβλέπο- 
νται για τη χορήγηση, την τροποποίηση, την ανανέωση, 
την αναστολή και την ανάκληση της Έγκρισης 
Ραδιοσυχνοτήτων για την παροχή στο κοινό τηλεπικοινω¬ 
νιακών υπηρεσιών. 


ΑΡΘΡΟ 2 
Ορισμοί 

Για την εφαρμογή τοτν διατάξεων του παρόντος κανονι¬ 
σμού νοούνται ως: 

1. Ραδιοηλεκτρικό δίκτυο: Το τηλεπικοινωνιακό δίκτυο 
που χρησιμοποιεί ραδιοκύματα. 

2. Κατανομή: Εγγραφή στον Πίνακα Κατανομής Ζωνών 
Συχνοτήτων μιας καθορισμένης ζώνης συχνοτήτων με σκο¬ 
πό τη χρησιμοποίησή της από μία ή περισσότερες υπηρε¬ 
σίες ραδιοεπικοινωνίας εδάφους ή διαστήματος ή οπότην 
υπηρεσία ραδιοαστρονομίας, με ειδικές προϋποθέσεις. 

3. Απονομή: Η πράξη διάθεσης ενός συγκεκριμένου διαύ¬ 
λου ή συγκεκριμένης ζώνης ραδιοσυχνοτήτων από τον 
Υπουργό Μεταφορών και Επικοινωνιών με σκοπό τη χρησι¬ 
μοποίησή του από κάτοχο άδειας, κατά κανόνα σε αποκλει¬ 
στική βάση, για την παροχή υπηρεσίας ραδιοεπικοινωνίας 
εδάφους ή διαστήματος σε μία ή περισσότερες γεωγραφι¬ 
κές ζώνες και σύμφωνα με καθορισμένες προϋποθέσεις. 

4. Εκχώρηση: Η εξουσιοδότηση, η οποία παρέχεται με¬ 
τά απότη λήψη της έγκρισης, για την έναρξη χρησιμοποί¬ 
ησης από ένα ραδιοηλεκτρικό σταθμό μιας συχνότητας ή 
ενός συγκεκριμένου ραδιοηλεκτρικού διαύλου σε συγκε¬ 
κριμένη θέση και με συγκεκριμένα τεχνικά χαρακτηριστι¬ 
κά, σύμφωνα με καθορισμένες προϋποθέσεις. 

5. Έγκριση: Η ατομική διοικητική πράξη του Υπουργού 
Μεταφορών και Επικοινωνιών, βάσει της οποίας επιτρέ¬ 
πεται η χρήση συγκεκριμένων Ραδιοσυχνοτήτων (ή ζω¬ 
νών ραδιοσυχνοτήτων εάν υπάρχει σχετική πράξη απονο¬ 
μής), είτε για την παροχή τηλεπικοινωνιακών υπηρεσιών 
είτε για τη λειτουργία τηλεπικοινωνιακού τερματικού εξο¬ 
πλισμού, σύμφωνα με καθορισμένες προϋποθέσεις. 

6. Εθνικός Κατάλογος Ραδιοσυχνοτήτων (Ε.Κ.Ρ.): Ειναιη 
βάση δεδομένων που περιλαμβάνει τις προεκχωρηθείσες 
και εκχωρηθείσες ραδιοσυχνότητες σε εθνικό επίπεδο. 

ΑΡΘΡΟ 3 

Διαδικασία Χορήγησης Έγκρισης 

1. Έγκριση χρήσης συγκεκριμένων Ραδιοσυχνοτήτων 
χορηγείται σύμφωνα με το σχέδιο κατανομής ραδιοσυ¬ 
χνοτήτων γιατη συγκεκριμένη υπηρεσία. Εάν δεν υπάρχει 
τέτοιο, είναι δυνατόν να δοθεί προσωρινή έγκριση υπό ό¬ 
ρους, μέχρι να συνταχτεί το αντίστοιχο σχέδιο. 

2. Η διαδικασία χορήγησης έγκρισης για χρήση συγκε¬ 
κριμένων ραδιοσυχνοτήτων περιλαμβάνει δύο στάδια: το 
στάδιο της προέγκρισης και το στάδιο της έγκρισης. 

Α. Στάδιο Προέγκρισης 

α. Φυσικά ή νομικά πρόσωπα που προτίθενται να παρέ¬ 
χουν τηλεπικοινωνιακές υπηρεσίες με χρήση ραδιοσυ¬ 
χνοτήτων πρέπει, πριν ή και παράλληλα με την αίτηση ά¬ 
δειας παροχής υπηρεσιών στην Εθνική Επιτροπή 
Τηλεπικοινωνιών (ΕΕΤ), να λάβουν έγκριση από τον 
Υπουργό Μεταφορών και Επικοινωνιών. Προς τούτο ο¬ 
φείλουν να εκπονήσουν και να υποβάλουν στη Γενική 
Γραμματεία Επικοινωνιών, με κοινοποίηση στην ΕΕΤ για 
τη γνωμοδότησή της, μελέτη σκοπιμότητας για τη χρηση 
ραδιοσυχνοτήτων για την υλοποίηση της αιτούμενης υ¬ 
πηρεσίας καθώς και ολοκληρωμένη μελέτη με πλήρεις τε¬ 
χνικούς υπολογισμούς σχετικά με την ποιότητα και τη δια¬ 
θεσιμότητα των ραδιοζεύξεων, όπως προβλέπουν οι σχε¬ 
τικές συστάσεις της Διεθνούς Ένωσης Τηλεπικοινωνιών 
(ΙΤυ-Η) και τα σχετικά Ευρωπαϊκά Πρότυπα, γιατα σταθε¬ 
ρά δίκτυα επίγειων ή δορυφορικών δικτύων ή για την επι- 

θυμητή κάλυψη, όταν πρόκειται για δίκτυα της κινητής υ¬ 
πηρεσίας, αφού συμπληρώσουν τα αντίστοιχα κατά υπη¬ 
ρεσία και εφαρμογή έντυπα 
β. Μετάτην υποβολή των μελετών, οιοποίεςπροβλέπονται 
από το παραπάνω εδάφιο α της παρούσας παραγράφου 2Α 
και της γνωμοδότησης της ΕΕΤ, η Γενική Γραμματεία 
Επικοινωνιώντου Υπουργείου Μεταφορών και Επικοινωνιών 
ελέγχει την σκοπιμότητα της χρήσης ραδιοσυχνοτήτων και 
την ικανοποίηση των συστάσεων οι οποίες προβλέπονται α¬ 
πό τη Διεθνή Ένωση Τηλεπικοινωνιών (ΙΤυ-Β) και τους ευ¬ 
ρωπαϊκούς οργανισμούςτυποποίησηςσεό,τι αφοράταστα- 
θερά δίκτυα επίγειων ή δορυφορικών επικοινωνιών και ττον 
δικτύων της κινητής υπηρεσίας, καθώς και την κάλυψη των 
τελευταίων. Εφόσον από τον έλεγχο προκύψει ότι πληρού- 
νται τα κριτήρια που έχουν τεθεί, ο Γενικός Γραμματέας 
Επικοινωνιών καθορίζει τις αναγκαίες ραδιοσυχνότητες για 
την υλοποίηση της αιτούμενης τηλεπικοινωνιακής υπηρε¬ 
σίας. Η Γενική Γραμματεία Επικοινωνιών στη συνέχεια, ενη¬ 
μερώνει προσωρινά τον Ε.Κ.Ρ. και διαβιβάζει στον ενδιαφε¬ 
ρόμενο με κοινοποίηση στην ΕΕΤ την προέγκριση των ρα¬ 
διοσυχνοτήτων με τις τυχόν τεχνικές παρατηρήσεις, καθώς 
και τους αντίστοιχους πίνακες κατά είδος υπηρεσίας και ε¬ 
φαρμογή, όπωςκαιταέντυπαταυάρθρου 11 της παρούσας, 
τα οποία θα πρέπει να συμπληρώσει ο ενδιαφερόμενος και 
να υποβάλει στη ΓΓΕ προκειμένου να ολοκληρωθεί η έγκρι¬ 
ση των ραδιοσυχνοτήτων. 

Σε περίπτωση που μετά από τον σχετικό έλεγχο προκύ¬ 
ψει ότι δεν ικανοποιούνται οι σχετικές συστάσεις, αυτό 
γνωστοποιείται στον ενδιαφερόμενο, ώστε να υποβάλει 
νέα μελέτη ή να τροποποιήσει την παλαιά. Επίσης, σε πε¬ 
ρίπτωση που υπάρχει αδυναμία καθορισμού ραδιοσυχνο¬ 
τήτων με βάση τα παραπάνω αναφερόμενα, αυτό γνω¬ 
στοποιείται στον ενδιαφερόμενο προκειμένου να υποβά¬ 
λει στη ΓΓΕ νέα μελέτη του ραδιοηλεκτρικού δικτύου του. 
Β. Στάδιο Εγκρισης 
Μετά την έκδοση της προέγκρισης: 
α. Ο ενδιαφερόμενος, αφού ολοκληρώσει την αναλυτι¬ 
κή σχεδίαση υλοποίησης των ασύρματων συστημάτων, 
για τα οποία έχουν προεκχωρηθεί οι αναγκαίες ραδιοσυ¬ 
χνότητες, οφείλει να υποβάλει στη ΓΓΕ τα πλήρη τεχνικά 
στοιχεία, με τα οποία πρόκειται να υλοποιηθούν τα συ¬ 
στήματα. Η μη τήρηση του όρου αυτού συνεπάγεται την 
ακύρωση των συχνοτήτων, που είχαν προεκχωρηθεί. 

β. Η ΓΓΕ, ελέγχει τα στοιχεία και εφόσον διαπιστώσει 
την ορθότητάτους, ενημερώνει οριστικά τον Ε.Κ.Ρ. και ει- 
σηγείται στον Υπουργό Μεταφορών και Επικοινωνιών την 
έγκριση, με απόφασή του, της χρήσης των σχετικών ρα¬ 
διοσυχνοτήτων για την παροχή της αιτούμενης υπηρε¬ 
σίας, ενημερώνοντας τον ενδιαφερόμενο και την ΕΕΤ. 

3. Στις περιπτώσεις υλοποίησης Ραδιοηλεκτρικού δι¬ 
κτύου πανελλαδικής κάλυψης είναι δυνατόν η διαδικασία 
της έγκρισης να εφαρμοσθεί τμηματικά, ανάλογα με το 
χρονοδιάγραμμα γεωγραφικής υλοποίησης του δικτύου. 

ΑΡΘΡΟ 4 

Απαιτούμενα δικαιολογητικά 

1. Για τη χορήγηση έγκρισης χρήσης συγκεκριμένων 
ραδιοσυχνοτήτων απαιτείται υποβολή αιτήσεως προς τη 
ΓΓΕ. Η αίτηση συνοδεύεται από απόδειξη πληρωμής των 
τελών έγκρισης, σύμφωνα με το άρθρο 10 παρ.2 της πα¬ 
ρούσας, και κοινοποιείται στην ΕΕΤ. 

2. Στην αίτηση που υποβάλλεται στη ΓΓΕ επισυνάπτο¬ 
νται τα ακόλουθα στοιχεία και δικαιολογητικά: 


α. Πλήρης και σαφής περιγραφή του είδους των δρα¬ 
στηριοτήτων και ειδικότερα, όσον αφοράτηνπαροχή στο 
κοινό τηλεπικοινωνιακών υπηρεσιών, αναλυτική καταγρα¬ 
φή τους, καθώς και μελέτη σκοπιμότητας για τη χρήση 
ραδιοσυχνοτήτων για την παροχή των ανωτέρω υπηρε¬ 
σιών. 

β. Η δομή του ραδιοηλεκτρικού δικτύου, βασισμένη σε 
επαρκή προμελέτη του δικτύου, δηλαδή σχηματική απει¬ 
κόνιση επί χαρτών κλίμακας 1:50.000 και επί χάρτη ανά¬ 
λογης κλίμακας έως 1:1.000.000. ώστε να παρουσιάζεται 
στο σύνολό της η προτεινόμενη κάλυψη με σημειωμένες 
τις θέσειςτων σταθερών σταθμών ραδιοεπικοινωνίας του 
δικτύου, για κάθε ένα απότους οποίους απαιτείται λεπτο¬ 
μερής προσδιορισμός της θέσης του. οι υπολογισμοί της 
παρ. 2Αατου άρθρου 3, καθώς και τα τεχνικά στοιχείατων 
εντύπων του άρθρου 11 της παρούσας. 

γ. Οι ζώνες ραδιοσυχνοτήτων που ενδεχομένωςπροτεί- 
νονται απότον αιτούντα και υπόκεινται σε ενδεχόμενη αλ¬ 
λαγή. 

δ. Τα πλήρη τεχνικά χαρακτηριστικά των ραδιοηλεκτρι¬ 
κών συσκευών και των κεραιών που θα χρησιμοποιηθούν, 
συμπεριλαμβανομένων και των σχετικών εγκρίσεων τύ¬ 
που ή κυκλοφορίας 

ε. Υπεύθυνες δηλώσεις σύμφωνα με το άρθρο 8 του 
Ν. 1599/1986, του νομίμου εκπροσώπου του αιτούντος, ότι: 

(1) Έχει το νόμιμο δικαίωμα εκμετάλλευσης του χώρου 
για την εγκατάσταση των σταθμών ραδιοεπικοινωνίας και 
των αναγκαίων κατασκευών 

(2) Η επιχείρηση που εκπροσωπεί έχει λάβει γνώση των 
υποχρεώσεώντης σύμφωνα με την ισχΰουσα νομοθεσία, 
προκειμένου να χρησιμοποιήσει για τους σταθμούς του 
ραδιοηλεκτρικού δικτύου εξοπλισμό, ο οποίος συμμορ¬ 
φώνεται προς: 

1. Την Οδηγία 73/23 ΕΟΚ για ηλεκτρολογικό υλικό χαμη¬ 
λής τάσης. 

II. Την Οδηγία 89/336 ΕΟΚ για την ήλεκτρομαγνητική 
συμβατότητα και την αντίστοιχη Κ.Υ.Α. 94649/8682/93 
(ΦΕΚΒ 688/13-9-94) 

3. Προκειμένου να διαπιστωθεί η τεχνική και επιχειρησια¬ 
κή αρτιότητα του ραδιοηλεκτρικού δικτύου, η ΓΓΕ. εκτός 
των ανωτέρω, δύναται να ζητήσει από την επιχείρηση και 
την υποβολή προσθέτων τεχνικών και άλλων στοιχειών. 

ΑΡΘΡΟ 5 

Περιεχόμενο Έγκρισης 

Η έγκριση περιλαμβάνει: 

Ι.Τηντοπολογίατου ραδιοηλεκτρικού δικτύου υπόκλί- 
μακα που να επιτρέπει την πλήρη απεικόνισή του σε χάρ¬ 
τη έως 1:1.000.000 έκδοσης της Γ εωγραφικής Υπηρεσίας 
Στρατού καιταέντυπατουάρθρουί 1 της παρούσας, πλή¬ 
ρως συμπληρωμένα κατά είδος υπηρεσίας και εφαρμο¬ 
γής, στα οποία να καθορίζονται οι μεμονωμένες ραδιοσυ¬ 
χνότητες που είναι απολύτως απαραίτητες για τη λει- 
τουργίατου ραδιοηλεκτρικού δικτύου. 

2. Τις τεχνικές προϋποθέσεις που είναι: 

α. Τα πρότυπα του ΕΤ5Ι ή άλλου ευρωπαϊκού κανονιστι¬ 
κού οργάνου, στα πλαίσια των οποίων ο ενδιαφερόμενος 
οφείλει να υλοποιήσει το ραδιοηλεκτρικό δίκτυο. 

β. Τη διατήρηση εντός τωνπροβλεπομένων από το ΕΤ5Ι 
ή άλλου ευρωπαϊκού Κανονιστικού Οργάνου, των ορίων α¬ 
νοχών μεταβολής των τεχνικών μεγεθών που χαρακτηρί¬ 
ζουν την ορθολογική χρήση των ραδιοσυχνοτήτων {όπως 
της ισχύος του πομπού εξόδου, μετατόπισης της ραδιο¬ 
συχνότητας λόγω κακής λειτουργίας του πομπού κλπ). 



5750 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τους όρους καί τις προϋποθέσεις ανανέωσης, τρο¬ 
ποποίησης, αναστολής και ανάκλησης της έγκρισης. 

4. Τη διάρκεια της έγκρισης, η οποία καθορίζεται αφού 
ληφθεί υπόψη το αιτηθέν χρονικό διάστημα και η γνωμο¬ 
δότηση της ΕΕΤ. 

ΑΡΘΡΟ 6 

Ανανέωση Έγκρισης 

Η χορηγηθείσα έγκριση μπορεί ν' ανανεώνεται, μετά α¬ 
πό αίτηση του κατόχου της που υποβάλλεται στην ΓΓΕ, 
τουλάχιστον έξι (6) μήνες πριν τη λήξη της ισχύος της. Η 
ανανέωση πραγματοποιείται με την έκδοση νέας έγκρι¬ 
σης από τον Υπουργό Μεταφορών και Επικοινωνιών μετά 
από γνωμοδότηση της ΕΕΤ. 

ΑΡΘΡΟ 7 

Τροποποίηση Έγκρισης 

Η έγκριση τροποποιείται: 

1. α) Με αίτηση του κατόχου της άδειας του ραδιοηλε¬ 
κτρικού δικτύου προς τη ΓΓΕ σε περίπτωση αντικατάστα¬ 
σης μέρους ή του συνόλου του εξοπλισμού ή τροποποίη¬ 
σης των χαρακτηριστικών του υφιστάμενου εξοπλισμού 
ραδιοηλεκτρικών ζεύξεων ή/και σταθμών βάσης, προκει- 
μένου να εξασφαλιστεί η απαιτοάμενη ποιότητα και η κά¬ 
λυψη της παρεχόμενης υπηρεσίας. 

β) Σε περίπτωση τροποποίησης του Εθνικού 
Κανονισμού Κατανομής Ζωνών Συχνοτήτων (ΕΚΚΖΣ) και 
σε εφαρμογή των σχετικών άρθρωντου υπ’ αριθμ. 437/95 
(Α'250) Προεδρικού Διατάγματος. 

2. Η τυχόν προσθήκη ραδιοηλεκτρικών ζεύξεων ή/και 
σταθμών βάσης απαιτεί την έκδοση νέας έγκρισης, καθώς 
και τροποποίηση της άδειας του ραδιοηλεκτρικού δικτύου. 

3. Σε περίπτωση τροποποίησης της έγκρισης, τροπο¬ 
ποιούνται όλες οι σχετικές με αυτήν απονομές και εκχω¬ 
ρήσεις. 

ΑΡΘΡΟ 8 

Αναστολή έγκρισης - πρόστιμα 

1. Η έγκριση αναστέλλεται έπειτα από αιτιολογημένη α¬ 
πόφαση του Υπουργού Μεταφορών και Επικοινωνιώνπου 
εκδίδεται μετά από εισήγηση της ΕΕΤ στην περίπτωση 
που ο κάτοχος της άδειας δεν τηρεί τους όρους έγκρισης 
των ραδιοσυχνοτήτων, που περιέχονται στην αντίστοιχη 
πράξη έγκρισης, η οποία εκδίδεται κατ’ εφαρμογή του πα¬ 
ρόντος κανονισμού 

2. Όταν από τις αρμόδιες Αρχές βάσει του Ν.2246/94 
διαπιστώνεται η διάπραξη των παραβάσεων της παρα¬ 
γράφου 1 του παρόντος άρθρου, η ΕΕΤ αποστέλλει προ¬ 
ειδοποίηση συμμόρφωσης. 

Σε περίπτωση μη συμμόρφωσης του κατόχου της έ¬ 
γκρισης, η ΕΕΤ έχει τη δυνατότητα, με αιτιολογημένη α¬ 
πόφασή της, αφού προηγουμένως τηρήσει τη διαδικασία 
του στοιχείου Θτηςπαραγράφου 7του άρθρου δευτέρου 
του Ν.2246/94 (κλήτευση προ 30 ημερών) και αφού λάβει 
υπόψη της την ενδεχόμενη απάντηση του κατόχου της ά¬ 
δειας, να προβεί στα εξής μέτρα: 

- Να επιβάλει, δυνάμει του εδαφίου 3β του στοιχείου Α 
της παραγράφου 4 του άρθρου δευτέρου του Ν.2246/94, 
τα πρόστιμα που προβλέπονται στην παράγραφο 4 του 
άρθρου τετάρτου του ίδιου νόμου ή 

- Να εισηγηθεί, δυνάμει του εδαφίου 2α του στοιχείου Α 
της παραγράφου 4 του άρθρου δευτέρου του Ν.2246/94, 
την αναστολή της άδειας από τον Υπουργό Μεταφορών και 
Επικοινωνιών για χρονική περίοδο μέχρι ενός (1) μηνάς. 


3. Όταν από τις αρμόδιες αρχές, βάσει του Ν.2246/94, 
διαπιστώνεται η πρόκληση επιβλαβών παρενοχλήσεων 
σε άλλα συστήματα ραδιοεπικοινωνίας λόγω μη τήρησης 
των όρων και τεχνικών στοιχείων της έγκρισης ή λόγω 
βλάβης/δυσλειτουργίας του εξοπλισμού που καλύπτεται 
από την άδεια, ο κάτοχος της άδειας, υποχρεώνεται νρ 
διακόψει τη λειτουργία των υπαίτιων συστημάτων του α¬ 
μέσως, μετά την έγγραφη ειδοποίησή του. Η παράλειψη 
συμμόρφωσής του προς τη ν υποχρέωση αυτή συνεπάγε¬ 
ται τις ίδιες κυρώσεις που περιλαμβάνονται στην παρά¬ 
γραφο 2 αυτού του άρθρου. 

4. Όταν κατά τη διάρκεια ισχύος της αναστολής διαπι¬ 
στωθεί λειτουργία του ραδιοηλεκτρικού δικτύου, εφαρ¬ 
μόζονται ανάλογα οιδιατάξεις της παραγράφου 1 του άρ¬ 
θρου τετάρτου καιτου στοιχείου Δτηςπαραγράφου θτου 
άρθρου δευτέρου του Ν.2246/94 καθώς και της παρα¬ 
γράφου 1 του άρθρου δέκα (10) του Ν.Δ.1244/72, όπως 
αυτή τροποποιήθηκε με το άρθρο δυο (2) του Ν.652/77. 

5. Όταν έχει ανασταλεί η άδεια για την παροχή των α¬ 
ντίστοιχων τηλεπικοινωνιακών υπηρεσιών προς το κοινό. 
Στην περίπτωση αυτή θεωρείται ότι κατά το αντίστοιχο 
διάστημα έχει ανασταλεί και η κατά το άρθρο δτουπαρό- 
ντος κανονισμού έγκριση. 

6. Σε περίπτωση αναστολής της έγκρισης, αναστέλλο¬ 
νται αυτομάτως όλες οι σχετικές με αυτήν απονομές και 
εκχωρήσεις. 

ΑΡΘΡΟ 9 

Ανάκληση έγκρισης 

1. Η έγκριση μπορεί να ανακληθεί ή να μην ανανεωθεί 
μετάτη λήξη της, έπειτα από αιτιολογημένη απόφαση του 
Υπουργού Μεταφορών και Επικοινωνιών και κατόπιν σχε¬ 
τικής εισήγησης της ΕΕΤ. 

Η σχετική απόφαση της ΕΕΤ είναι πλήρως αιτιολογημέ¬ 
νη και λαμβάνεται έπειτα από έγκαιρη κλήτευση των εν¬ 
διαφερομένων, σύμφωνα με το στοιχείο Θ της παραγρά¬ 
φου 7 του άρθρου δευτέρου του Ν.2246/94, σε δημόσια 
συνεδρίαση της ΕΕΤ στις περιπτώσεις α. και γ. της παρ. 2 
του παρόντος άρθρου, 

2. Η ανάκληση της έγκρισης πραγματοποιείται στις ε¬ 
ξής και μόνο περιπτώσεις: 

α. Όταν, επί χρονικό διάστημα που υπερβαίνει τον ένα 
(1) χρόνο, ο κάτοχος της έγκρισης καθυστερεί να εκπλη¬ 
ρώσει τις ληξιπρόθεσμες ή βεβαιωμένες οφειλές του 
προς την ΕΕΤ. 

β. Όταν η επιχείρηση κηρυχθεί σε κατάσταση πτώχευσης 
ή τεθεί υπό εκκαθάριση ή υπό αναγκαστική διαχείριση. Το 
ίδιο ισχύει και σε περίπτωση λύσης της επιχείρησης. 

γ. Σε περιπτώσεις επανειλημμένων παραβιάσεων της ε- 
κάστοτε ισχύουσας νομοθεσίας του τομέα των τηλεπικοι¬ 
νωνιών ή των ό ρων και προ υποθέσεων της έγκρισης. 

δ. Όταν δεν εκδοθεί ή ανακληθεί ή δεν ανανεωθεί η ά¬ 
δεια παροχής της αντίστοιχης υπηρεσίας προς το κοινό. 

3. Σε περίπτωση που συντρέχουν οι προϋποθέσεις του ε¬ 
δαφίου γ της προηγούμενης παραγράφου, η ΕΕΤ, πριν λά¬ 
βει την πλήρως αιτιολογημένη απόφασή της περί της εισή¬ 
γησης επίτης ανάκλησηςτης έγκρισης, υποχρεούταινα κα- 
λέσει εγγράφως τον κάτοχο της άδειας να παύσει την 
παράβαση εντός ενός (1) μηνός από την έγγραφη ενημέ¬ 
ρωσή του. 

Δύναται επίσης, κατά περίπτωση, να επιβάλει τις κυρώ¬ 
σεις που προβλέπονται στο άρθρο τέταρτο του 
Ν.2246/94, τηρώντας τη σχετική διαδικασία που καθορί¬ 
ζεται από τον εσωτερικό Κανονισμό λειτουργίας της. 

Εφόσον ο κάτοχος της έγκρισης συμμορφωθεί προς 
τους όρους αυτής ή παύσει την παράβαση, διακόπτεται η 
διαδικασία ανάκλησης της Έγκρισης. 

Εάν, σύμφωνα με τα αμέσως προαναφερόμενα η διαδι¬ 
κασία ανάκλησης έχει κινηθεί και έχειδιακοπείτουλάχισιον 
δυο (2) φορές για τον ίδιο κάτοχο της Έγκρισης, η ΓΤΈ, έ¬ 
πειτα από εισήγηση της ΕΕΤ, έχει τη δυνατότητα, σε περί¬ 
πτωση νέων παρομοίων παραβάσεων ν' ανακαλέσει την έ¬ 
γκριση στα πλαίσια της διαδικασίας, που προβλέπεται στην 
παράγρ. Ιτουπαρόντος άρθρου, χωρίς προηγούμενη κλή¬ 
ση για συμμόρφωση του κατόχου της Έγκρισης. 

4. Σε περίπτωση λειτουργίας του ραδιοηλεκτρικού δι¬ 
κτύου μετά την ημερομηνία παύσης που μνημονεύεται 
στην απόφαση ανάκλησης της άδειας του δικτύου, εφαρ¬ 
μόζονται οι ανάλογες διατάξεις της παραγράφου 1 του 
άρθρου τετάρτου και του στοιχείου Δ της παραγράφου 8 
του άρθρου δευτέρου του Ν.2246/94, καθώς και της πα¬ 
ραγράφου 1 του άρθρου δέκατου Ν.Δ.1244/72, όπως αυ¬ 
τή τροποποιήθηκε με το άρθρο δυο του Ν.652/77. 

5. Σε περίπτωση ανάκλησης της έγκρισης, ανακαλού¬ 
νται αυτομάτως και οι σχετικές με αυτήν απονομές και εκ¬ 
χωρήσεις ραδιοσυχνοτήτων. 

6. Αν κάποια συγκεκριμένη ραδιοηλεκτρική ζεύξη ή 
σταθμός βάσης ή οποιοδήποτε άλλο τμήμα του ραδιοη¬ 
λεκτρικού δικτύου καταργηθεί πριν από την λήξη της α¬ 
ντίστοιχης έγκρισης, ο κάτοχος αυτής οφείλει να το δη¬ 
λώσει αμέσως και παύει να ισχύει η αντίστοιχη έγκριση. 

Η παράλειψη συμμόρφωσης προς την υποχρέωση αυτή 
συνεπάγεται τις κυρώσεις του άρθρου τέταρτου του 
Ν.2246/94. 

ΑΡΘΡΟ 10 

Τέλη ραδιοσυχνοτήτων 

1. Τατέλη χρήσης, προστασίας και ελέγχου των ραδιο¬ 
συχνοτήτων καθώς και η συμμετοχή στις δαπάνες διαχει- 
ρίσεως του φάσματος ραδιοσυχνοτήτων, καθορίζονται 
σύμφωνα με τις διατάξεις του εδαφίου Δ της παραγρά¬ 
φου 8 του άρθρου τρίτου του Ν.2246/94. 

2. Τα τέλη έγκρισης καθορίζονται στο ποσό των 50.000 
δρχ. ανά σταθμό εκπομπής και καταβάλλονται στον ειδι¬ 
κό λογαριασμό της παρ. 8 του άρθρου δεύτερου του 
Ν.2246/94. 

ΑΡΘΡΟ 11 
Έντυπα 

Α. Μη δορυφορικά δίκτυα (Ιβπβδίιϊαΐ): Έντυπα 
Ανακοίνωσης ΑΡ1/Α1, ΑΡ1/Β, ΑΡ1/0 της Διεθνούς 
Ένωσης Τηλεπικοινωνιών (κατά περίπτωση). 

Β. Δορυφορικά δίκτυα: Συμπληρώνονται τα κατά περί¬ 
πτωση απαιτούμενα από τον Διεθνή Κανονισμό 
Ραδιοεπικοινωνιών έντυπα της Διεθνούς Ένωσης 
Τηλεπικοινωνιών. 

ΑΡΘΡΟ 12 

Ισχύς του παρόντος κανονισμού 

Η ισχύς του κανονισμού αυτού αρχίζει από τη δημοσί¬ 
ευση της παρούσας απόφασης στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου1998 

Ο ΥΠΟΥΡΓΟΣ 

ΑΝΑΣΤΑΣΙΟΣ ΜΑΝΤΕΛΗΣ 


Αριθ. 11937 (7) 

Άρση υπαγωγής προσωπικού κοιν. Χίνκας Ν. Ιωαννίνωνπου 
από τις διατάξεις του Β' μέρους του Ν. 1188/81 και υπα¬ 
γωγή αυτού στις διατάξειςτου Α' μέρους του ίδιου νόμου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΗΠΕΙΡΟΥ 

Με την 11937/19.5.1998 απόφαση Γεν. Γραμματέα 
Περιφ. Ηπείρου, εγκρίθηκε η 21/17.5.1998 απόφαση του 
Κ.Σ. Χίνκας Νομού Ιωαννίνων, που εκδόθηκε σύμφωνα με 
τις διατάξεις της παρ. 2 του άρθρου 3 του Ν. 1188/81, ό¬ 
πως τροποποιήθηκε με τις όμοιες της παραγρ. 1 του άρ- 
ρου 8 του Ν. 2307/1995, έγινε άρση της υπαγωγής του 
προσωπικού της Κοινόντητας Χίνκας από τις διατάξεις 
του Β' μέρους του Ν. 1188/81 και υπαγωγής τούτου στις 
διατάξεις του Α' μέρους του ίδιου Νόμου, επειδή συντρέ¬ 
χουν όλες οι νόμιμες προϋποθέσεις. 

Με την παρούσα προκαλείται δαπάνη σε βάρος του 
προϋπολογισμού της Κοινότητας Χίνκας, το ύψος της ο¬ 
ποίας δεν μπορεί να υπολογισθεί με την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 19 Μαΐου 1998 

Με εντολή Γενικού Γραμματέα Περιφέρειας 

Ο Διευθυντής 
ΒΑΣ. ΧΗΤΑΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ (8) 

Επειδή εκ παραδρομής δημοσιεύθηκαν δύο φορές 
στην Εφημερίδα της Κυβερνήσεως οι αποφάσεις του 
Υπουργού Εθνικής Παιδείας και Θρησκευμάτων Β1/138/ 
27.2.1998, Β1/139/27.2.1998 και Β1/140/27.2.1998 η δεύ¬ 
τερη δημοσίευσή τους στο ΦΕΚ 245/13.3.1998 τ,Β', θεω¬ 
ρείται ως ουδέποτε γενομένη. * 

(Από το ΥΠΕΠΘ) 

- ♦ - 

(9) 

Στην ΥΠΠΟ/ΑΡΧ/Β1/Φ 32/24345/593/2.7.1986 απόφα¬ 
ση «Χαρακτηρισμός του Πύργου “Καραμίχου’ στα 
Φάρσαλα ιδιοκτ. Στ. Τασσόπουλου ως ιστορικού διατη¬ 
ρητέου μνημείου», η οποία δημοσιεύθηκε στο ΦΕΚαριθμ. 
598/τ.Β'/19.9.1986 γίνεται η εξής διόρθωση σφάλματος: 
Αντί του λανθασμένου «....ιδιοκτησίας Στ. 

Τασσόπουλου....» τίθεται το ορθό «.ιδιοκτησίας 

Βασιλικής Παναγ. Βελεγράκη...... 

(Από το Υπουργείο Πολιτισμού) 

* ( 10 ) 
Στο άρθρο 32 της 120/97 απόφασης του Νομαρχιακού 
Συμβουλίου Δυτικής Αττικής που δημοσιεύθηκε στο ΦΕΚ 
111/12.2.1998 (τεύχος Β') και αφορά στην τροποποίηση 
του Οργανισμού Εσωτερικής Οργάνωσης και 
Λειτουργίας των Υπηρεσιών της Νομαρχιακής 
Αυτοδιοίκησης Δυτ. Αττικής, συμπληρώνονται οιπαρακά- 
τω θέσεις οι οποίες εκ παραδρομής δενπεριλήφθησαν: 
Ναυπηγών θέσις 1 
Τεχνικών Υπαλλήλων θέσις 1 

(Από τη Νομ/κή Αυτ/ση Δυτ. Αττικής) 




5752 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188,1ος όρ -Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 0 σελίδες και άνω προσαύΕηση 100 δρχ. ανά βσέλιδσ η μέρος αι_πού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. | 

Τ εύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νομοί, Π.Δ,, Συμβάσεις κ.λπ.) 

Β’ (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα { Πίνακες επιτυχόντων διαγωνισμών κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 >· 

15.000 >· 

70.000 » 

30.000 >· 

15.000 » 

5.000 » 

10.000 

3.000 - 

10.000 .. 

250.000 >■ 

3.000 δρχ, 

3.500 

750 >■ 

3.500 >’ 

1.500 »· 

750 ·■ 

250 » 

500 - 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 « 

12.500 - 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο! το 
οποίο μ* τη φροντίδα του ενδιαφερομένου πρέπει.να στέλνεται στην Υπηρεσία του Εθνικοί) Τυπογραφείου. 

* ©ί συνδρομές του εξωτερικού επιβαρύνονται πέραν των ανωτέρω αναφερομένων ποσών υε τα ταχυδρομικό τέλη και μπο- 
ΡΛ.νφ στέλνονται με ετητφγή Και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

Τ Η Λληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(ΣολΦμςύδΙ Αθήνα) και στις άλλες πόλεις από τα Δημόσια Ταμεία 

**Οι σ\πΛ0β|*τ5ές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδροιιητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























